Nafarroako Parlamentuko Mahaiak, 2018ko irailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Guzmán Miguel Garmendia Pérez jaunak aurkeztutako galdera, Lizarrako San Migel elizako San Jorge artelanean egindako esku-hartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko irailaren 3an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikita dagoen Guzmán Garmendia jaunak, Legebiltzarreko Erregelamenduak ezarritakoaren babesean, honako galdera hau egiten du, Kultura, Kirol eta Gazteriako kontseilariak Batzordean ahoz erantzun dezan:

Lizarrako San Miguel elizako “San Jorge” artelanean egindako esku-hartze eztabaidagarriaren berri izan ondoren, eta horrek izan duen oihartzuna ikusita,

Departamentuak zer egin du eta zer balorazio egiten du horri dagokionez? Administrazioak modurik izan al zuen ondasunari egindako kalte hori ekiditeko? Zer zehapen planteatzen du? Erabakirik hartu al da ondare-ondasunen gaineko zaintza-protokoloak gaurkotzeko, halakorik berriro gerta ez dadin?

Iruñean, 2018ko ekainaren 28an

Foru parlamentaria: Guzmán Garmendia Pérez